স্থানীয় ব্যবসায়ী শাজাহান চৌধুরী মনা জানান, বনবিভাগের বিভিন্ন স্টেশন থেকে জেলে পরিচয়ে সাদা মাছ ধরার অনুমতি নিয়ে সুন্দরবনের বিভিন্ন খালে মাছ ধরেন অন্তত এক হাজার জেলে মহাজন। এদের অর্ধেকের বেশি মহাজন বনবিভাগের অসাধু কর্মকর্তাদের ম্যানেজ করে বনের নিষিদ্ধ এলাকায় মাছ শিকার করেন। একইসঙ্গে তারা বনদস্যুদের সঙ্গে হাত মিলিয়ে অবৈধ ব্যবসার সহযোগিতাও করেন। কোস্টগার্ড পশ্চিম জোনের (মংলা সদর দফতর) জোনাল কমান্ডার ক্যাপ্টেন মিনারুল হক বলেন, ‘সুন্দরবনে জলদস্যুরা এমনি এমনিতো টিকে থাকতে পারে না, ওদের (দস্যু) বাজারসহ সবরকম প্রয়োজনীয় দ্রব্য সাপ্লাই (সরবরাহ) দেয়া হয়। এক্ষেত্রে যারা সাপ্লাই দেয় তাদের আমরা প্রায় অভিযান চালিয়ে ধরি।’